Jaunimo parko tiltas

Jaunimo parko tiltas – pėsčiųjų tiltas Alytuje, Jaunimo parke, stovintis tarp Vilties ir Parko gatvių, 0,5 km į pietryčius nuo Alytaus arenos. Nutiestas per gilią daubą su natūraliai susiformavusia šlapyne, jungia miesto laisvalaikio ir poilsio erdvę su Dainavos gyvenamuoju mikrorajonu. Tiltas jungiamuoju taku susijęs su Vilties gatve, kur prieigose įrengta automobilių stovėjimo aikštelė.Jaunimo parko tiltas, vieta Google Street View Perėjus tiltą, parko takais pasiekiamas Putinų rajonas.

Jaunimo parkas įkurtas 1982 m., užima 36,6 ha. 1985 m. pastatytas tiltas.Po kapitalinio remonto Jaunimo parko tiltas jau atviras alytus.lt 2025-01-10 Statinys 5 tarpatramių, gelžbetoninės tarpinės atramos stačiakampio skerspjūvio, ant išilginių sijų paklotos betoninės plokštės, nutiesta asfaltbetonio danga. Tilto ilgis – 101,8 m, plotis – 3,29 m, aukštis – apie 17 m.

2019 m. buvo parengtas susidėvėjusio, nesaugaus tilto kapitalinio remonto projektas.Alytaus Jaunimo parko tilto dalis konstrukcijų – blogos būklės: ar bus skirtos lėšos remontui? dzukijosveidas.lt 2022-11-23 2024–2025 m. jis įgyvendintas, remonto darbams išleidus 821,7 tūkst. Eur. Buvo suremontuotos tilto tarpinės atramos, pakeisti atraminiai guoliai, išklota nauja trisluoksnė asfaltbetonio danga, įrengti nauji turėklai, apšvietimas, lietaus nuotekų sistema ir kiti darbai. Kartu atnaujintas tilto ir prieigos takų apšvietimas, įrengti mažosios architektūros elementai, apželdinimas. Tilto bendra išvaizda nepakito, išliko žalia metalinių turėklų spalva.

 Šaltiniai 

Kategorija:Lietuvos pėsčiųjų tiltai
Kategorija:Lietuvos sijiniai tiltai
Kategorija:Alytaus tiltai